KANEMƆ YƐ Aja Albania Arabic Arabic (Iraq) Arabic (Jordan) Arabic (Lebanon) Arabic (Syria) Armenia Armenia (West) Aukan Australia Mumuii Awiemɔ Azerbaijani Azerbaijani (Cyrillic) Baoule Bashkir Basque Bassa (Cameroon) Bassa (Liberia) Bengali Bicol Blɔfo Bosnian Boulou Bulgaria Cambodia Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga (Malawi) Cibemba Cinamwanga Croatia Croatia Mumuii Awiemɔ Czech Denmark Dutch Estonia Estonia Mumuii Awiemɔ Ewe Fante Faroese Fiji Finland Finland Mumuii Awiemɔ French French Mumuii Awiemɔ Ga Galician Garifuna Georgia Germany Guarani Gujarat Haitian Creole Hausa Hebri Hela Hela Mumuii Awiemɔ Hindi Hmong (White) Hungary Iban Iceland Igbo Iloko Indonesia Ireland Isoko Italia Italia Mumuii Awiemɔ Japan Japan Mumuii Awiemɔ Kabuverdianu Karen (S'gaw) Kazakh Kikaonde Kikuyu Kiluba Kinyarwanda Kirghiz Kisi Kongo Korea Kpelle Krio Kyangonde Latvia Latvia Mumuii Awiemɔ Lingala Lithuania Lithuania Mumuii Awiemɔ Low German Macedonia Malagasy Malay Malayalam Malta Mambwe-Lungu Maninkakan (Eastern) Mende Mingrelian Mongolia Myanmar Nepali New Zealand Mumuii Awiemɔ Ngangela Nigerian Pidgin Niue Nivaclé Norway Pangasinan Papiamento (Aruba) Papiamento (Curaçao) Pehuenche Pennsylvania German Persia Pidgin (Cameroon) Pidgin (West Africa) Poland Portugal (Portugal) Portugal Mumuii Awiemɔ Portuguese (Brazil) Punjabi Quechua (Ayacucho) Quechua (Cuzco) Quechua (Huaylla Wanca) Rarotongan Romania Romany (Bulgaria) Romany (Eastern Slovakia) Romany (Lovari, Hungary) Romany (Northern Greece) Romany (Romania) Romany (Serbia) Romany (Southern Greece) Russia Sango Saramacca Sarnami Sepedi Serbia (Roma) Serbian (Cyrillic) Setswana Sinhala Slovak Slovenia Somali Spania Sranantongo Swahili Sweden Tagalog Tamil Thailand Thailand Mumuii Awiemɔ Tiv Tojolabal Tonga Turkey Twi Ukrain Urdu Uzbek Uzbek (Roman) Valencian Venda Venezuela Mumuii Awiemɔ Vezo Vietnam Voru Waray-Waray Welsh Yoruba\nYehowa Odasefoi ajamɔ gbɛjianɔtoo (yɛ sane nɛɛ mli lɛ, wɔbaatsɛ lɛ “jamɔ gbɛjianɔtoo”) ni yɔɔ jeŋ fɛɛ lɛ yɛ bulɛ kɛhã mɛi, ni ebuɔ mɛi ahe saji ni enine shɛɔ nɔ lɛ ahe. Jamɔ gbɛjianɔtoo lɛ le akɛ esaaa akɛ ejuɔ shi etaoɔ mɛi ahe saji, shi esa akɛ ekɛ mɛi lɛ diɛŋtsɛ awie koni enine ashɛ amɛhe saji ni he hiaa ni etaoɔ lɛ anɔ. Enɛ yeɔ ebuaa jamɔ gbɛjianɔtoo lɛ ni enyɛɔ etsuɔ mɛi ni ji Yehowa Odasefoi lɛ ahiamɔ nii ahe nii, ni enyɛɔ etsuɔ ejamɔ lɛ kɛ nibii srɔtoi ni efeɔ kɛyeɔ ebuaa mɛi lɛ ahe nii, ni agbɛnɛ hu, ebuɔ mɛi ahe saji fɛɛ ni amɛkɛhãa lɛ lɛ ahe jogbaŋŋ koni ekayaje mɛi ni esaaa akɛ amɛnine shɛɔ nɔ lɛ adɛŋ. (Abɛi 15:22; 25:9) Wɔgbɛɛɛ mɛi ahe saji ni wɔnine shɛɔ nɔ lɛ wɔshwãaa.​—Abɛi 20:19.\nMaji srɔtoi ewo mlai yɛ bɔ ni esa akɛ abu mɛi ahe saji ahe ahã lɛ he koni mɛi ni bɛ hegbɛ lɛ anine akashɛ saji nɛɛ anɔ. Ale Yehowa Odasefoi ajamɔ gbɛjianɔtoo lɛ kɛjɛ jeeŋmɔ akɛ, be ni awoko nɛkɛ mlai nɛɛ po lɛ, ebuɔ mɛi ahe saji ni enine shɛɔ nɔ lɛ ahe waa, ni ehãaa mɔ fɛɛ mɔ kɛkɛ ale saji nɛɛ. Jamɔ gbɛjianɔtoo lɛ baaya nɔ ebu mɛi ahe saji ni amɛkɛhãa lɛ lɛ ahe, taakɛ efeɔ momo lɛ.\nMɛi Ahe Saji Ahebuu He Shishitoo Mlai. Yehowa Odasefoi ajamɔ gbɛjianɔtoo lɛ kɛ mɛi ahe saji ni enine shɛɔ nɔ lɛ tsuɔ nii yɛ shishitoo mlai ni nyiɛ sɛɛ nɛɛ anaa:\nAbaatsu mɛi ahe saji ni nine shɛɔ nɔ lɛ ahe nii jogbaŋŋ bɔ ni kɛ mla kpãa gbee.\nAbaatsɔ gbɛ ni ja nɔ aná mɛi ahe saji, ni akɛbaatsu Yehowa Odasefoi ajamɔ lɛ kɛ nibii ni efeɔ kɛyeɔ ebuaa mɛi lɛ pɛ ahe nii.\nAbaakwɛ koni mɛi ahe saji ni nine baashɛ nɔ lɛ afee nɔ ni ja be fɛɛ be. Kɛ́ jamɔ gbɛjianɔtoo lɛ ná le akɛ nɔ ko ejaaa yɛ saji lɛ eko he lɛ, ebaatsu he nii oya nɔŋŋ.\nJamɔ gbɛjianɔtoo lɛ kɛ mɛi ahe saji ni enine shɛɔ nɔ lɛ baato, ni ebaahi eŋɔɔ bei abɔ pɛ ni saji nɛɛ ahe baahia koni ekɛtsu eyiŋtoi ni sa jogbaŋŋ lɛ ahe nii.\nAbaakwɛ jogbaŋŋ ni akafee nɔ ko ni tsɔɔ akɛ abɛ bulɛ kɛhã hegbɛi ni mɛi ni kɛ amɛhe saji hãa lɛ yɔɔ lɛ.\nAbaakwɛ ni afee nibii ni sa koni mɛi ni bɛ hegbɛ lɛ anine akashɛ mɛi ahe saji anɔ loo akagbɛ saji nɛɛ ashwã bɔ ni kɛ mla kpãaa gbee. Akɛ paswɛd srɔtoi ewo kɔmpiutai fɛɛ ni akɛ mɛi ahe saji ni nine shɛɔ nɔ lɛ woɔ nɔ lɛ anɔ, ni mɛi ni yɔɔ hegbɛ akɛ amɛnine shɛɔ saji nɛɛ anɔ lɛ pɛ ni le nakai paswɛd srɔtoi lɛ. Kɛ́ akpa nitsumɔ lɛ, aŋamɔɔ ɔfis srɔtoi lɛ, ni mɛi ni ahã amɛ hegbɛ akɛ amɛbaanyɛ amɛbote jɛmɛ lɛ pɛ nyɛɔ amɛyaa jɛmɛ.\nKɛ́ Yehowa Odasefoi anitsumɔhe nine ko nine shɛ mɔ ko he sane nɔ lɛ, ekɛmajeŋ Yehowa Odasefoi anitsumɔhe nine kroko, ja ehe miihia ni afee nakai koni anyɛ atsu Yehowa Odasefoi ajamɔ lɛ kɛ nibii ni efeɔ kɛyeɔ ebuaa mɛi lɛ ahe nii. Mɛi fɛɛ ni ejɛ amɛsuɔmɔ mli amɛbatsɔmɔ Yehowa Odasefoi, ní amɛmiisumɔ ni ale amɛ nakai lɛ kɛ no feemɔ tsɔɔ akɛ amɛkpɛlɛɔ enɛ nɔ.\nMɛi ahe saji ahebuu he shishitoo mlai nɛɛ ji nɔ ni kudɔɔ bɔ ni akɛ mɛi ahe saji tsuɔ nii ahãa taakɛ atsɔɔ mli yɛ Ato Wɔhe Gbɛjianɔ Koni Wɔfee Yehowa Suɔmɔnaa Nii wolo lɛ mli lɛ, ni kɛ́ mɔ ko batsɔ Yehowa Odasefoi ashiɛlɔi lɛ ateŋ mɔ ko nɔŋŋ lɛ, ahãa lɛ wolo nɛɛ eko. Kɛ́ ootao enɛ he saji krokomɛi lɛ, kwɛmɔ Ato Wɔhe Gbɛjianɔ Koni Wɔfee Yehowa Suɔmɔnaa Nii wolo lɛ mli.\nMɔ fɛɛ mɔ fɛɛ yɛ hegbɛ akɛ abu ehe saji ni ekɛhã ni esumɔɔɔ ni mɛi ni bɛ hegbɛ lɛ anine shɛɔ nɔ lɛ he, ni eyɛ hegbɛ akɛ ehãa afeɔ tsakemɔi yɛ ehe saji lɛ amli loo ehãa adilitiɔ eko, ni abaanyɛ atsu enɛ he nii yɛ bɔ ni Yehowa Odasefoi ajamɔ gbɛjianɔtoo lɛ kɛ mɛi ahe saji tsuɔ nii ehãa lɛ kɛ gbeekpamɔ naa, taakɛ atsɔɔ mli yɛ saneyitso ni ji Hegbɛi Ni Oyɔɔ, ni yɔɔ Bɔ Ni Wɔkɛ Mɛi Ahe Saji Tsuɔ Nii Wɔhãa Yɛ Jeŋ Fɛɛ lɛ shishi lɛ.\nSane nɛɛ, ni ji Yehowa Odasefoi Amlai Ni Buɔ Mɛi Ahe Saji Ahe Yɛ Jeŋ Fɛɛ lɛ tsɔɔ bɔ ni Yehowa Odasefoi tsuɔ mɛi ahe asaji ahe nii amɛhãa yɛ jeŋ fɛɛ.